มันนี่ทูเดย์
พักหนี้ 3 จ.ใต้ 5 พันล.
16 มี.ค. 2559

พักหนี้ 3 จ.ใต้ 5 พันล.
รายงานข่าวจากธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า มาตรการพักชำระหนี้ลูกค้า ธ.ก.ส.ใน 3 จังหวัดชายแดนภาคใต้ ที่เริ่มตั้งแต่ 1 ต.ค. 2557 ล่าสุด มีลูกค้าเข้าร่วมมาตรการกว่า 5.99 หมื่นราย จํานวน 7.12 หมื่่นสัญญา คิดเป็นวงเงินกว่า 5,009 ล้านบาท ขณะที่การให้สินเชื่อดอกเบี้ยผ่อนปรน หรือซอฟต์โลนแก่ผู้ประกอบการ พบว่า จนถึง 31 ม.ค. 2559 อนุมัติแล้ว 749 ราย จํานวน 1,029 สัญญา คิดเป็นวงเงินสินเชื่อกว่า 1,200 ล้านบาท
เมืองไทยบุกไลน์ทีวี
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต เปิดเผยว่า ล่าสุดได้ส่งโฆษณาผ่านแอพพลิเคชั่น “ไลน์ ทีวี” (Line TV) เป็นบริษัทประกันชีวิตเจ้าแรก เพื่อเพิ่มช่องทางการเข้าถึงข้อมูลข่าวสารของลูกค้า ที่ตอบสนองความต้องการและไลฟ์สไตล์ของลูกค้า โดยปัจจุบันมีจำนวน Friend ใน Line Application สูงถึงกว่า 33 ล้านคน รวมทั้งเตรียมออกสติ๊กเกอร์น้องรักษ์ยิ้มชุดใหม่ต้อนรับซัมเมอร์ที่กำลังจะมาถึง